Document ID: /fineweb-2-swissfilter-quality_10-filterrobots/filtered/01798.jsonl.gz/960

das isch ds
guugi bössligeborä aus
VW TYP2 T3

guugi's läbeslouf
äs isch am 01.03.1980 ufd wäut cho u het stouzi 1800kg gwogä. me het gmerkt, dass es äs stramms cheibli us ihm git. drum darf är itz mit 560kg nutzlascht umäfüehrä.
wos it schwiz importiert wordä isch, hets aus 5 plätzer si erscht uswyys becho. aus erstä bsitzer hets ar firma hans siegrist + co ghört. denzumau het mä nä no aus rots bössli in winterthur gseh umä fahrä.

bis
1995 isch är immer bi sim erschtchöifer blibä. Daderzwüschä weis är leider nümme gnau wiä är zu sim westfalia dach isch cho. plötzlech hets
nä aber packt u isch uf friburg zu sinä nöiä
bsitzer.
natürlech isch är i viunä länder gsi. hett kilometer um kilometer abgliiret u isch derbi oh nid jünger wordä. äs si geng wiä meh reparaturä fällig wordä.

nach 20 jahr uf em buggu het är de afä äs angers getriebe becho. drü jahr speter ischs de mit em motor o sowit gsi. das het natürlech rächt chöschtä verursacht u so si diä bsitzer enang äuä chli id haar gfahrä. so hei si beschlossä, dass är sich ä nöiä bsitzer geit ga suechä.
trurig u am vor sich häräroschtä, isch är irgendwo im friburgerland am strassärand gstangä u het sich scho mit em gedankä a schrottplatz vertrout gmacht.
da isch ihm sonä
glüngi, längluegend vor dr nasä dürä gfahrä.
är het no chli glieböigelet, doch so schnäu wiä är
cho isch, so schnäu isch är o wider wäg gsi. cirka ä
wuchä speter isch dä pleger aber wider uftoucht. diä zwe
si churzum füür u flammä gsi. nid lang speter isch är
ihm mit u-nummero u em weidli-rally team go läbä iihuchä.

natürlech
isch är no chli igroschtet gsi. zum prüefä hets ämu
ä rächti generauüberholig bruucht. aschliessend isch är
mit em nä nöiä uswyys aus cämper im handschuäfach
vom prüefschtand cho. churzum hets nä de is wallis u aschliessend
uf paris zogä wo är diä luft vor spannendä cämpierwäut
wider het chönnä schnupperä...

Schwiz, Frankrich, Italiä, Sloweniä, Kroaziä, Korsika(FR), Dütschland, Öschtriich (numä hurti), Holland, Spaniä us Ämmitau =P